**HALLITUKSEN KOKOUS 2017- 8
PÖYTÄKIRJA**

**Aika: 2.5.2017 kello 16.15.
Paikka: Sofianlehdonkatu 5 B, KOPPI**

**LÄSNÄ, hallitus 2017:**

* Hanna Kokko, puheenjohtaja
* Katariina Kankkunen
* Sara Suni, ESTE
* Tanja Kosonen
* Sonja Tervala
* Julia Helle, ESTE
* Niina Hänninen
* Henna Topra, sihteeri
* Krista Raitio

——————————————————————————————————————————————

1. **Kokouksen avaaminen**

ESITYS: Puheenjohtaja avaa kokouksen.

PÄÄTÖS: Puheenjohtaja avaa kokouksen ajassa 15.15.

1. **Kokouksen laillisuuden ja päätösvaltaisuuden toteaminen**

ESITYS: Todetaan kokous lailliseksi ja päätösvaltaiseksi.

PÄÄTÖS: Todetaan kokous lailliseksi ja päätösvaltaiseksi.

1. **Kokouksen järjestäytyminen**
	1. **Todetaan läsnäolijat**
	2. **Myönnetään puhe- ja läsnäolo-oikeus kokoukseen kutsutuille**
	3. **Valitaan kokoukselle sihteeri**
	4. **Valitaan kokoukselle kaksi (2) pöytäkirjantarkastajaa ja ääntenlaskijaa**

PÄÄTÖS: Kosonen ja Tervala toimivat pöytäkirjantarkastajina ja ääntenlaskijoina.

1. **Esityslistan hyväksyminen**

ESITYS: Hyväksytään esityslista kokouksen työjärjestykseksi.
PÄÄTÖS: Lisätään kohta 12. Sivuaineapprot. Hyväksytään esityslista muutoksineen kokouksen työjärjestykseksi.

1. **Ilmoitusasiat**

ESITYS: Merkitään mahdolliset ilmoitusasiat tiedoksi.

PÄÄTÖS: Ei ilmoitusasioita.

1. **Sektoriasiat**

ESITYS: Käydään läpi sektoriasiat.

PÄÄTÖS: Edunvalvonta: Edunvalvontajaosto 24.5. klo 17.00.

Tutorvastaavat: Tutorkoulutuksen toimipistepäivä oli 18.4. vertais- ja vaihtaritutoreille. Tulevia tutoreita tuli hyvin paikalle ja tapaaminen sujui hyvin. Roosa Airaksinen ei toimi enää tutorvastaavana.

Kokoustauko ajassa 15.33.

Kokous jatkuu ajassa 15.45.

Tapahtuma: Soffa ry:n tapahtuma Wiikon Wapussa oli menestys ja sujui mallikkaasti. Kävijöitä oli paljon (arviolta reilu 100) ja Lucky Ladyn tilat olivat tapahtumaan hyvät. Tapahtuma sujui erittäin hyvässä ja kannustavassa hengessä. Tapahtuma toimi kaksikielisenä, sillä tapahtumassa oli kansainvälisiä osallistujia. Voittajasta julkistettiin kuva ja video Facebookissa sekä Instagramissa. Wappuaaton rasti sujui hyvin, vaikka rastin pitäminen jäi lähes täysin Soffa ryn vastuulle. Jalkapallolla kuohuviinipullojen potkiminen vaihtui ”tamponin pulloon dippaus” -leikiksi. Demonilta löytyivät twist- ja hyppynaru ja Soffa ry osti tamponit. Tervala tekee yhteenvedon nettisivuille Wiikon Wapusta.

1. **Talous**

ESITYS: Talousvastaava Kosonen kertoo yhdistyksen tilin tilanteen. Käydään läpi hyväksyttävät kuitit.
PÄÄTÖS: Tilillä on rahaa 2471€. Kuitit hyväksytty.

Hänninen poistuu kokouksesta ajassa 15.53.

1. **Kevätkarnevaalit**

ESITYS: Käydään läpi, kuinka Kevätkarnevaalit sujuivat.

PÄÄTÖS: Kevätkarnevaalit sujuivat mukavasti, vaikka kävijöitä oli toivottua vähemmän. Osallistujia oli arviolta noin 80 henkilöä. Helsingin kaupungin Varhaiskasvatusvirasto olisi halunnut tulla ständeilemään kevätkarnevaaleihin, mutta heidän yhteydenottonsa tuli liian myöhään, emmekä täten ehtineet reagoida asiaan ajoissa. Resonaari Groupin esiintyminen sujui hienosti ja ständeilijöitä oli paljon paikalla. Ständeilijöille annettu kiitoskortit, joissa toivotaan yhteistyötä myös jatkossa. Helsingin kaupungin vammaisten työ- ja päivätoiminta Sofianlehdonkadun toimipisteestä toivoo jatkossakin yhteistyötä. Sijainti mahdollistaa helpon yhteistyön. Zone piti Sprintgame -tuokion, jota voimme hyödyntää jatkossa. Kuvakisaan osallistui kaksi kilpailijaa. Voittajaksi on valittu nimimerkki roosaai. Kankkunen ilmoittaa voittajalle henkilökohtaisesti ja palkinto on noudettavissa Soffan kopilta. Koulu kustansi esiintyjien lounaat ja kahvit, jotka olivat alunperin budjetoitu Soffa ry:ltä. Esiintyjille annettu palkkioksi kortit, ruusut ja haalarimerkit Soffa ry:n toimesta. Ruusut kustannettu tapahtuman kahvitusbudjetista. Sankariviitta luovutettu henkilökohtaisesti Leigh-Anne Rauhalalle.

1. **Soffa ry:n sääntömääräinen kevätkokous**

ESITYS: Käydään läpi kevätkokouksen valmistelujen tilanne.

PÄÄTÖS: Tilataan seitsemän pizzaa, Raitio hoitaa tilauksen. Raitio huomioi kasvis- ja gluteenittoman ruokavalion tilauksessa. Raitio ostaa kaksi limua kaupasta. Tarjoilun kokonaisbudjetti pidetään 80€:ssa.

1. **Soffa ry:n jäsenkysely**

ESITYS: Päätetään, missä muodossa kyselyyn vastanneille esitetään tulokset ja kuka koonnin tekee.

PÄÄTÖS: Kokko tekee koonnin hallitukselle ja Tervala tekee koonnista muille opiskelijoille julkaistavan version. Versio julkaistaan Soffa ry:n nettisivuilla ja OMA:ssa.

1. **Sofianlehdonkatu 5B:n sisäilmaongelmat**

ESITYS: Kampuksemme sisäilmaongelmista on uutisoitu mediassa Kätilöopiston sisäilmaongelmien rinnalla. HUS on ilmoittanut 26.4.2017 aikeestaan siirtää toimintonsa pois Kätilöopiston sairaalasta seuraavan puolen vuoden aikana, sillä tutkimuksissa oli löytynyt laaja-alaisia sädesieniesiintymiä sekä laho- ja mikrobivaurioita.

Helsingin kaupunki on teettänyt vuonna 2016 suppean sisäilmatutkimuksen Metropolian käytössä olevissa tiloissa kampuksellamme. Tuolloin ei ilmennyt selkeitä puutteita tai vaurioita, mutta yli- ja alipaineisuutta ilmentyi eri tiloissa sekä osassa tiloista ilmamäärä ei vastaa henkilömäärää. Metropolia Ammattikorkeakoulu on ilmoittanut olevansa yhteydessä Helsingin kaupunkiin laajemman tutkimuksen tiimoilta. Helsingin kaupunki tulee aloittamaan kampuksemme korjaustyöt touko-kesäkuussa.

Kokko ja Topra kirjoittivat 27.4. aiheesta kannanoton, joka julkaistiin internet-sivuillamme ja jaettiin Facebookissa sekä OMA:n kautta koulun sähköpostiin kaikille opiskelijoille. Kannanotossa pyydettiin, että opettajisto huomioisi sisäilmaongelmat opetuksessa riittävillä tauoilla ja tuuletuksella. Tarvittaessa tulisi hyödyntää etäopiskelua ja välttää työskentelyä tiloissa, joissa on havaittu puutteita ja löydöksiä. Keskustellaan edellä mainittujen asioiden vaikutuksesta opiskeluun ja kampuksemme opiskelijoiden hyvinvointiin. Päätetään Soffa ry:n jatkotoimista asian suhteen.

PÄÄTÖS: Metka on jakanut kannanottomme Facebookissa ja toteaa seuraavaa: ”Metka peräänkuuluttaa, että toimipisteessä huolehdittaisiin näistä toimenpiteistä ja asioista, jotka Soffa ry nostaa esille sekä mahdollistetaan etäopetus kaikille niille, jotka sitä tarvitsevat.” Soffa ry:n puheenjohtajisto on keskustellut osaamisaluepäällikkö Riikka Harjun kanssa asiasta ja myös koulu puoltaa kannanottoamme. Harju pyysi, että jos meille tulee tietoon opiskelijoiden vakavia oireiluja, ohjaamme opiskelijan ottamaan yhteyttä Harjuun. Harju ilmoitti Sodexolta tulleen tiedon, että he aikovat varautua lisääntyneeseen ruokailijamäärään kun Ravioli suljetaan. Olemme vastanneet meille tulleisiin yhteydenottoihin aiheeseen liittyen.

1. **Sivuaineapprot**ESITYS: Sivuaineappro 2017 ainejärjestölipunmyynti avataan keskiviikkona 3.5. klo 10.00. Päätetään hankkiiko Soffa ry lippuja myyntiin ja kuinka paljon.
PÄÄTÖS: Lisättiin Soffa ry Sivuaineappron ainejärjestöjen sähköpostilistalle. Soffa ry tilaa lippuja 20kpl, Raitio hoitaa.
2. **Muut mahdollisesti esille tulevat asiat**ESITYS: Käsitellään muut mahdollisesti esille tulevat asiat.
PÄÄTÖS: Ei esille nousevia asioita.

1. **Seuraava kokous**ESITYS: Päätetään seuraavan kokouksen ajankohta.
PÄÄTÖS: Seuraava kokous on sääntömääräinen kevätkokous, joka järjestetään Megorassa 10.5. klo 16.30.
2. **Kokouksen päättäminen**ESITYS: Puheenjohtaja päättää kokouksen.
PÄÄTÖS: Puheenjohtaja Kokko päättää kokouksen ajassa 18.05.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Puheenjohtaja Kokko Sihteeri Topra

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Pöytäkirjantarkastaja Kosonen Pöytäkirjantarkastaja Tervala